Fan market
వ్యవస్థీకృత ఫ్యాన్‌ మార్కెట్‌ రూ.65వేల కోట్లు
హైదరాబాద్‌, భారత్‌లోని విద్యుత్‌ ఉత్పత్తుల్లో ఫ్యాన్‌ల మార్కెట్‌ రూ.65 వేల కోట్ల టర్నోవర్‌తో ఉందని, వీటిలో హావెల్స్‌ 14శాతం మార్కెట్‌ వాటాతో ఉందని కంపెనీ ఎగ్జిక్యూటివ్‌ వైస్‌ప్రెసిడెంట్‌ సౌరభ్‌ గోయల్‌ వెల్లడించారు. హ్యావెల్స్‌ 2003లో ఫ్యాన్ల విభాగంలోకి ప్రవేశించిందని, నాలుగు ప్రముఖ బాండ్లలో మూడోస్థానంలో నిలిచిందన్నారు. కంపెనీ కొత్తగా సీలింగ్‌, పెడస్టల్స్‌ ఫ్యాన్లలో ఆధునిక సిరీస్‌ను విడుదలచేసింది. ఎనిమిది రెక్కలతో కూడిన ఆక్టెక్‌ ఫ్యాన్‌, బ్లూటూత్‌ ఆధారిత వ్యవస్ఖథతో పనిచేసే ఫ్యూచురో, పరిమిత ఎడిషన్‌తో దుమ్మురహిత ఫ్యాన్‌ ఎంటిసర్‌ ఆర్ట్‌, అర్బనే, ఎఫిషియెన్సియా అనే వివిధ రకాలను అందిస్తున్నట్లు సౌరభ్‌ గోయల్‌ వెల్లడించారు. మొత్తం మార్కెట్‌లో ఎపి,తెలంగాణ మార్కెట్ల నుంచి 14 శాతం రాబడులు అందుతున్నాయని అందువల్లనే దేశవ్యాప్తంగా మొదటి సారి ఈ ఫ్యాన్లను హైదరాబాద్‌లో విడుదలచేసినట్లు వివరించారు. విద్యుత్‌ ఉత్పత్తుల కంపెనీల్లో నాణ్యత కోరుకునే కొనుగోలుదారులకు సంస్త అధిక పనితీరు, డెకరేటివ్‌, శక్తి ఆదా ఫ్యాన్లను విస్తృత శ్రేణిలో అందిస్తుందన్నారు. మొత్తం నాలుగువేలమందికిపైగా వృత్తినిపుణులతో కూడిన కంపెనీ 11 చోట్ల ఉత్పత్తికేంద్రాలను నిర్వహిస్తున్నదన్నారు. మొత్తం ఉత్పత్తుల్లో5-10శాతం ఎగుమతులు కూడా చేస్నుత్నట్లు వివరించారు. మొత్తంఫ్యాన్లలో 1500 రూపాయల నుంచి 35వేల రూపాయల వరకూ ఉన్న ఆధునిక డిజైన్లు హ్యావెల్స్‌ ఉత్పత్తిచేస్తున్నద న్నారు. రూ.5500 కోట్ల టర్నోవర్‌తో ఉన్న హ్యావెల్స్‌ మరిన్న విద్యుత్‌ ఉత్పత్తులను అందిస్తుందని, ఇటీవలే కంపెనీ వ్యక్తిగత సంరక్షణ ఉత్పత్తులకు వచ్చిందని వివరించారు. కంపెనీ మార్కెటింగ్‌ హెడ్‌ ప్రద్యుమ్న, ఎపి తెలంగాణ హెడ్‌ పంకజ్‌ తదితరులు పాల్గొన్నారు. మొత్తం కొత్తగా ఉత్పత్తిచేసిన సీలింగ్‌, పెడస్టల్‌ఫ్యాన్లను ఉత్పత్తుల వారీగా వివరించారు.